**Mesto Spišská Belá**

**v y h l a s u j e**

obchodnú verejnú súťaž v zmysle § 9a ods. 1 písm. a/ zák. SNR č. 138/1991 Zb. o majetku obcí v znení neskorších predpisov s použitím § 281 a nasledujúcich Obchodného zákonníka na podávanie najvhodnejšieho návrhu a uzatvoreniu kúpnej zmluvy na predaj hnuteľného majetku mesta.

**PODMIENKY OBCHODNEJ VEREJNEJ SÚŤAŽE**

**I.**

**Úvodné ustanovenie**

Predaj hnuteľného majetku sa uskutoční v súlade s platnými právnymi predpismi a Zásadami

hospodárenia a nakladania s majetkom mesta Spišská Belá.

**II.**

**Predmet obchodnej verejnej súťaže**

Predmetom obchodnej verejnej súťaže je výber najvhodnejšej ponuky na odpredaj hnuteľného

majetku a uzatvorenej kúpnej zmluvy na hnuteľný majetok mesta, a to:

Druh vozidla: **PRÍVES NÁKLADNÝ ŠPECIÁLNY ZA TRAKTOR**

Značka: **PRONAR**

Typ: **T185**

Rok výroby: **2010**

Dátum prvej evidencie: **17. 2. 2010**

Druh: **NA PREPRAVU KONTAJNEROV**

Farba: **ČERVENÁ**

Výrobné číslo vozidla /karosérie/: **SZB1850XX91X00220**

Platnosť STK a EK do: **neplatná, vozidlo dočasne vyradené z evidencie vozidiel od**

Minimálna cena vozidla je: **3 600,00 eur**

**III.**

**Časový plán súťaže**

1. Vyhlásenie súťaže dňom: 11. 2. 2020

2. Obhliadku vozidla môžete vykonať v pracovných dňoch od 12. 2. – 21. 2. 2020, v čase od 8.00 do 14.00 h (tel. kontakt: +421 907 786 707).

3**. Ukončenie predkladania návrhov súťaže dňa: 27. 2. 2020 do 14:00 hod**.

4. Vyhodnotenie návrhov súťaže sa uskutoční nasledujúci deň po skončení doby zverejnenia.

5. Oznámenie vybraného návrhu: do 10 dní od vyhodnotenia návrhov komisiou.

6. Uzatvorenie kúpnych zmlúv do 10 dní od vyhodnotenia návrhov komisiou.

**IV.**

**Podmienky obchodnej verejnej súťaže**

1. Obchodná verejná súťaž sa začína dňom zverejnenia vyhlásenia obchodnej verejnej súťaže

 na úradnej tabuli a webovom sídle mesta Spišská Belá dňa: 11. 2. 2020.

2. Navrhovateľ môže predložiť najviac jeden návrh. Ak podá navrhovateľ viac návrhov, budú

 všetky zo súťaže vylúčené.

3. Ak víťaz súťaže neuzatvorí zmluvu do 10 dní od vyhodnotenia návrhov, predaj vozidla

 bude ponúknutý ďalším navrhovateľom v poradí.

 4. **Požadovaná cena je cena minimálna.**

 5. Forma podávania návrhov je písomná. Náležitosti návrhu sú v článku VII. týchto

 podmienok obchodnej verejnej súťaže.

 6. Navrhovatelia môžu meniť, dopĺňať svoje návrhy a odvolať ich do ukončenia lehoty na

 predkladanie ponúk v termínoch podľa článku III., odseku 3. týchto podmienok obchodnej

 verejnej súťaže.

 7. Vyhlasovateľ mesto Spišská Belá ustanovenou komisiou vyhodnotí predložené návrhy

 najneskôr do 15 dní odo dňa ukončenia predkladania návrhov súťaže.

 8. Vyhlasovateľ písomne oboznámi ostatných navrhovateľov s výsledkom obchodnej

 verejne súťaže do 5 dní od vyhodnotenia obchodnej verejnej súťaže.

 9. Vyhlasovateľ si vyhradzuje právo odmietnuť všetky predložené návrhy, súťaž zrušiť,

 meniť podmienky súťaže, ukončiť súťaž ako neúspešnú alebo predĺžiť lehotu na

 predkladanie ponúk, predĺžiť lehotu na vyhlásenie výsledku súťaže.

10. Zmena podmienok súťaže sa vykoná spôsobom a prostriedkami, tak ako bola vyhlásená.

11. Záujemca má možnosť nahliadnuť do vyhlásenia VOS, ktoré sa nachádzajú na Mestskom

 úrade v Spišskej Belej, v úradných hodinách na sekretariáte primátora.

12. Do súťaže nemožno zahrnúť návrh, ktorý sa predložil po lehote určenej v podmienkach

 súťaže.

13. V prípade zistenia nepravdivých údajov v súťažnom návrhu bude dotknutý navrhovateľ

 zo súťaže vylúčený a nebude jeho návrh hodnotený.

14. Navrhovateľ podaním ponuky potvrdzuje, že sa s predmetom obchodnej verejnej súťaže

 oboznámil, je mu stav predmetnej hnuteľnosti dostatočne známy a taktiež bol ešte pred

 ukončením súťaže podrobne oboznámený s možnosťami budúceho využitia hnuteľného

 majetku.

15. Navrhovateľ nemá nárok na náhradu nákladov spojených s jeho účasťou v súťaži.

16. Nárok na úhradu nákladov spojených s účasťou na súťaži nevzniká ani účastníkovi,

 ktorý v súťaži zvíťazil.

**V.**

**Podmienky predaja**

1. Cena za osobné motorové vozidlo bude uhradená najneskôr pri podpise zmluvy.

2. V prípade nedodržania stanovených lehôt zo strany víťaza súťaže bude osobné motorové

 vozidlo ponúknuté na odkúpenie záujemcovi, ktorý je nasledujúci po víťazovi v poradí

 určenom pri posudzovaní a vyhodnotení predložených návrhov.

3. **Navrhovateľ najneskôr pri podaní cenovej ponuky uhradí na číslo účtu:**

IBAN SK74 7500 0000 0040 2191 3691 **finančnú zábezpeku v sume 100 €**. Variabilný

 symbol: 032020

4. V prípade víťaznej ponuky sa finančná zábezpeka započítava do schválenej kúpnej ceny

 ako prvá splátka.

5. Ostatným neúspešným súťažiacim sa finančná zábezpeka vráti do 10 pracovných dní od

 vyhodnotenia súťaže.

6. V prípade, že víťaz obchodnej verejnej súťaže z akéhokoľvek dôvodu odstúpi od

 uzatvorenia kúpnej zmluvy, finančná zábezpeka prepadá v plnej výške v prospech

 vyhlasovateľa mesta Spišská Belá.

**VI.**

**Kritériá hodnotenia návrhov**

1. **Jediným kritériom hodnotenia predložených návrhov je cena** hnuteľného majetku

predložená navrhovateľom.

2. Víťazom obchodnej verejnej súťaže bude navrhovateľ najvhodnejšej ponuky, ktorej bude

 priradené poradie č.1. V poradí druhej najvhodnejšej ponuke sa priradí poradie č. 2. Takto

 bude postupované aj pri ďalších ponukách, ktorým bude priradené číslo podľa poradia.

3. V prípade rovnakej ponúknutej ceny za hnuteľný majetok rozhodne skorší termín podania

 návrhu.

4. Víťaz obchodnej verejnej súťaže bude vyzvaný na uzatvorenie kúpnej zmluvy.

5. Účastníkom súťaže, ktorí v obchodnej verejnej súťaži neuspeli – umiestnili sa na druhom

 a ďalších miestach mesto Spišská Belá oznámi, že ich návrhy sa odmietli.

6. Súťaž je platná, ak sa na nej zúčastní najmenej jeden súťažiaci, ktorý splnil podmienky

 vyhlásenej obchodnej verejnej súťaže.

**VII.**

**Podanie ponuky/návrhu**

1. Návrhy do obchodnej verejnej súťaže sa posielajú v uzatvorenej obálke na adresu

 vyhlasovateľa: **Mesto Spišská Belá**

 **Mestský úrad v Spišskej Belej**

 **Petzvalova 18**

 **059 01 Spišská Belá**

 s viditeľným označením - textom :

 **NEOTVÁRAŤ - NÁVRH NA ODKÚPENIE HNUTEĽNÉHO MAJETKU –**

 **PRÍVES**

2. Poverený zamestnanec mesta – podateľňa vyznačí na obálke „Prijaté: poradie návrhu,

 dátum, čas a miesto prijatia návrhu spolu so svojím podpisom“.

3. **Povinné náležitosti návrhu na odkúpenie:**

 a. presné označenie navrhovateľa

 - fyzická osoba uvedie : meno, priezvisko, bydlisko, rodné číslo, tel. č.,

 - fyzická osoba, podnikateľ a právnická osoba uvedie: názov, sídlo, IČO, konajúcu osobu /

 zástupcu, zápis v obchodnom registri, tel. č.)

 b. cenový návrh,

 c. doklad o uhradení zábezpeky,

 d. záväzok, že od vyhlasovateľa odkúpi hnuteľný majetok tak ako stojí a leží za cenu ním

 navrhnutú, ktorú zaplatí najneskôr pri podpise kúpnej zmluvy,

 e. ponuka/návrh musí byť podpísaný a datovaný (u právnickej osoby aj pečiatka a podpis

 konajúcej osoby).

4. V prípade, že návrh nebude spĺňať náležitosti vyššie uvedené, bude pri vyhodnocovaní

 ponúk zo súťaže vylúčený.

V Spišskej Belej dňa 7. 2. 2020

 Jozef Kuna

 primátor mesta Spišská Belá